Żewġt irġiel wettqu serqa minn ħanut fi Triq Għajn Dwieli Raħal Ġdid, il-Ġimgħa fid-9.15pm. Skont stħarriġ preliminari mill-Pulizija jidher li ż-żewġ ħallelin kienu mgħammdin u armati b'armi tan-nar. Huma daħlu fil-ħanut u talbu l-flus lill-kaxxiera u l-klijent li kien fil-ħanut fil-ħin tas-serqa. Iż-żewġt irġiel ħarbu minn fuq il-post wara li serqu ammont ta' flus kontanti. Il-klijent li kien jinstab fil-ħanut waqt is-serqa, raġel ta' 26 sena residenti l-Kalkara ġie ċċertifikat bi ġrieħi ħfief minn tabib miċ-Ċentru tas-Saħħa ta' Raħal Ġdid, filwaqt li l-kaxxiera u ħaddiem ieħor li kienu fil-ħanut ma sofrewx ġrieħi. Il-Pulizija għaddejja bit-tfittxija għall-ħallelin filwaqt li ġiet infurmata l-Maġistrat tal-Għassa Nadine Lia li fetħet inkjesta. L-investigazzjonijiet għadhom għaddejjin. .td_uid_3_61ec6b7e45085_rand.td-a-rec-img{text-align:left}.td_uid_3_61ec6b7e45085_rand.td-a-rec-img img{margin:0 auto 0 0}